เรียนคุณชัชชาติและทีมงาน

เราและครอบครัวย้ายมาอยู่เขตประเวศ เป็นเวลาประมาณ 2 ปี ความตั้งใจคือซื้อบ้านใหม่เพื่อใช้ชีวิตอยู่กับครอบครัวอย่างมีความสุข บ้านในโครงการที่เลือกซื้อทำให้เราและครอบครัวมีความสุขเป็นอย่างมาก สวยงาม ปลอดภัย และเขตประเวศเป็นเขตที่น่าอยู่ บริเวณที่อยู่ รถไม่ติด น้ำไม่ท่วม พวกเราพอใจเป็นอย่างมาก

โดยไม่ทราบมาก่อนว่าประชาชนที่อาศัยอยู่ในเขตนี้ (บริเวณนี้) ต้องทนกับปัญหาหนึ่งมาทั้งชีวิต!! 
ทุกครั้งที่ฝนตก ช่วงหน้าฝน หน้าหนาว นับได้ราวๆ 8 เดือน หรือประมาณ 240 วันต่อปี พวกเราต้องทนกับกลิ่นขยะที่เน่าเหม็นรุนแรงมากอย่างไม่เคยพบเจอ กลิ่นนี้มาจากโรงขยะอ่อนนุช ที่น่าจะเป็นจุดพักขยะที่ใหญ่ที่สุดในกรุงเทพ!!! พูดอย่างนี้แล้วคิดว่าชาวประเวศบริเวณนี้น่าสงสารไหมคะ? ทุกครั้งที่ฝนตกกลิ่นเน่าเหม็นมหาศาล เหมือนปลาร้าเหม็นเน่าจะคละคลุ้งกินบริเวณใหญ่มาก เราไม่สามารถเปิดประตู หน้าต่างบ้านได้เลย เพราะกลิ่นเน่าเหม็นจะลอยเข้ามาในบ้าน ติดเฟอร์นิเจอร์ เราทานข้าวไม่ลง กลิ่นเหม็นเน่าสร้างความอับอายทุกครั้งที่มีคนมาเยี่ยมบ้านเรา บ้านเราสวยแต่เหม็นมาก เหม็นจนเวียนหัว จะอ้วก เพื่อนบ้านหลายหลังขายบ้านไปอยู่เขตอื่น!!! กลิ่นเหม็นเน่าลอยติดเสื้อผ้าที่ตากไว้ ทุกครั้งที่ฝนตกและช่วงหน้าหนาว มันจะเกิดขึ้น!!

เราทราบว่า สส หรือผู้มีอำนาจในเขตประเวศ ทราบปัญหานี้ดี แต่ปัญหานี้ไม่เคยได้รับการแก้ไข การมีโรงงานขยะที่ใหญ่ขนาดนี้ในเขตเมืองและที่อยู่อาศัยเป็นการจัดวางผังเมืองที่ถูกต้องแล้วหรือ??? 

ปัญหานี้คือปัญหาที่ใหญ่ที่สุดของชาวประเวศในแถบนี้ เราและครอบครัวดีใจมากที่คุณชัชชาติได้รับการเลือกเป็นผู้ว่ากทม. และพวกเราคาดหวังว่าปัญหานี้จะได้รับการพิจารณาและแก้ไข เพราะมันเหมือนไม่มีหนทาง ไม่มีใครเหลียวแลปัญหานี้มานานแล้ว ทำไมถึงเป็นอย่างนี้?? โปรดรับฟังและพิจารณาแก้ไขปัญหานี้ด้วยค่ะ

ขอบคุณมากค่ะ 🙏🏻